Հակաթուրք դաստիարակութիւն ստացած սփիւռքահայիս, տարօրինակ անզգայութիւն ու ազգադաւութիւն կը թուէր, կարգ մը հայաստանաբնակ հայերու գաղափարները, հայ-թուրք յարաբերութեանց վերաբերեալ: Վիճաբանութեանց երկար շարք ունիմ նման թեմաներով: Մի ոմն տիկնոջ կը հետաքրքրեր կանացի արդ ու զարդի աժան գնով ներածումը: Մի ուրիշին կը հետաքրքրեր տարածաշրջանի տնտեսական ծրագիրներուն շաղախուիլը (չեմ սիրեր օտար բառերուն «ինտեգրուել» , այդպիսիները անտարակոյս պիտի արտագրուին):